**Oppgavesett 3**

**OsloMet – Mikroøkonomi I**

**Av Joachim Thøgersen**

**Oppgave 1**

Ta utgangspunkt i et marked med fullkommen konkurranse. Anta at tilbudskurven og etterspørselskurven er kjente, og gitt ved en hhv. stigende og fallende kurve i et pris-mengde diagram.

1. Forklar begrepene konsumentoverskudd, produsentoverskudd og samfunnsøkonomisk overskudd.
2. Hvordan vil en prisøkning på en substitutt påvirke markedslikevekten og produsentoverskuddet?
3. Hvordan vil en kostnadsøkning i bedriftene påvirke markedslikevekten og konsumentoverskuddet?
4. Anta at markedsetterspørselen er gitt ved:

p = 500 – 0,5XD

og at markedstilbudet er gitt ved:

p = 200 + 0,25XS

Regn ut likevektspris og omsatt kvantum. Vis kurvene i et pris-mengde diagram.

1. Regn ut konsumentoverskudd, produsentoverskudd og samfunnsøkonomisk overskudd.

**Oppgave 2**

Ta utgangspunkt i et marked med fullkommen konkurranse, der markedets etterspørsel er kjent ved en fallende etterspørselskurve i et pris-mengde diagram.

1. Anta at markedets etterspørsel og markedets tilbud er gitt ved henholdsvis:

Etterspørsel: XD = 800 – 4p og Tilbud: XS = - 40 + 2p

Finn etterspørsel og tilbud på «pris-form». Det vil si at du skal løse likningene over for p.

1. Vis etterspørselskurven og tilbudskurven i et pris-mengde diagram, og regn ut likevektspris og omsatt kvantum.
2. Anta at selgeren blir pålagt en avgift lik 5 kroner pr. solgte enhet. Ny tilbudsfunksjon blir da p = 25 + 0,5XS. Illustrer denne endringen i figuren du har brukt i oppgave (b). Regn også ut ny likevektspris og omsatt kvantum.
3. Regn ut dødvektstapet (effektivitetstapet) som følger av avgiften.

**Oppgave 3**

Anta at markedets etterspørsel etter et bestemt konsumgode er gitt ved:

XD = 520 – 4p

der p er prisen på godet og X er omsatt kvantum. Markedets tilbudskurve er gitt ved:

XS = -20 + 2p

Dersom tilbudssiden består av monopol, er grensekostnadsfunksjonen gitt ved samme formel. Finn markedslikevekten under fullkommen konkurranse, og sammelign denne med tilpasningen til en profittmaksimerende monopolist. Regn ut effektivitetstapet ved monopol.